Document ID: /roh_data/filtered/fineweb-2-filterrobots_roh.jsonl.gz/34455

02/2015
Ün ravarenda cleverischem
Quel schi es bun da partir aint sieu temp. Na, visitas als vegls nu fo’l, ils vegls nu s’interessan pel club da ballapè da Minca. Ma gratulaziuns tametta’l a tuot ils vegls chi haun ün anniversari arduond. Che chi’d es uschè clever landervi?
El ho s-chaffieu ün fögl A4 cun sü ün pêr spruchs biblics, na il club da Minca nu figürescha sün quel fögl. Il fögl es per uschedir ün perpetuum mobile cha’s po druver ans a l’inlungia. Tschinch ans pü tard nu s’algordan ils vegls pü vi dal cuntgnieu e quels propi vegliuords chi survegnan minch’an üna gratulaziun sun sowieso plemplem.
Sül fögl esa eir auncha scrit „Liebes Geburtstagskind“, clever, nischi! Geburtstagskind vela taunt per homens scu per duonnas e noms nu stu’l sà na metter sü!
Uschè as spargna temp per robas pü importantas!